burgasdotpro/wikipedia huggingface dataset:
Avion Express

Avion Express je litovský poskytovateľ ACMI a leasingu lietadiel so sídlom vo Vilniuse. Spoločnosť je súčasťou Avia Solutions Group, globálnej leteckej obchodnej skupiny.
História.
Avion Express bol založený v roku 2005 pod názvom Nordic Solutions Air Services. V tom čase letecká spoločnosť prevádzkovala štyri nákladné a osobné lietadlá Saab 340. V roku 2008 bola spoločnosť premenovaná na Avion Express. V roku 2010 získala Avion Express francúzska investičná spoločnosť Eyjafjoll SAS, ktorú spolu s ďalšími investormi založili švajčiarski Avion Capital Partners.
Avion Express predstavil svoj prvý Airbus A320 v roku 2011, čo bolo prvé lietadlo Airbus registrované v Litve. V decembri pribudli do flotily ďalšie dva Airbus A320. V roku 2013 spoločnosť Avion Express úspešne ukončila audit prevádzkovej bezpečnosti IOSA a vďaka tomu získala registráciu IATA. Posledná nákladná loď Saab 340 bola zošrotovaná v marci 2013. Do leta 2014 letecká spoločnosť prevádzkovala flotilu 9 Airbus A320 a 2 Airbus A319. V tom istom roku Avion Express založil dcérsku spoločnosť Dominican Wings, nízkonákladovú leteckú spoločnosť so sídlom v Santo Domingu v Dominikánskej republike. V lete 2017 predstavil Avion Express do flotily spoločnosti lietadlá Airbus A321.
V júni 2017 Avion Express oznámil, že predal svoj 65% podiel v Dominican Wings prezidentovi spoločnosti Victorovi Pachecovi.
V roku 2019 spoločnosť Avion Express založila Avion Express Malta, dcérsku spoločnosť so sídlom na Malte. Spoločnosť začala svoju činnosť v máji toho istého roku.
V júni 2023 skupina prevádzkuje 36 lietadiel Airbus A320 a tri lietadlá A321.
Milan Ristovski

Milan Ristovski (* 8. máj 1998, Skopje, Severné Macedónsko) je severomacedónsky profesionálny futbalista, ktorý hráva na poste útočníka v českom klube Bohemians Praha.
Klubová kariéra.
Rabotnički Skopje.
Ristovski vyrastal v mládežníckom tíme FK Rabotnički Skopje kde debutoval už vo veku 16 rokov. Svoj debut si pripísal 22. novembra 2014 pri výhre 4:0 nad Bregalnica Štip. Svoj jediný gól za klub si pripísal 28. februára 2016 pri výhre 2:1 nad Metallurg Skopje.
HNK Rijeka.
19. júla 2017 sa pripojil k chorvátskemu klubu HNK Rijeka. V tíme hrával aj za mládežnícky tím. V seniorskom tíme debutoval 10. decembra 2017 proti Slaven Belupo (výhra 2:0).
Hosťovanie v NK Krško.
Dňa 10. júla 2018 bol poslaný na ročné hosťovanie v slovinskom klube NK Krško. V klube debutoval 22. júla pri prehre 0:2 s tímom NK Domžale. Svoj prvý gól strelil 16. augusta pri remíze 1:1 s tímom NK Triglav Kranj.
Hosťovanie v FC Nitra.
Po ročnom hosťovaní v Slovinsku bol Ristovski poslaný na ročné hosťovanie do slovenského klubu FC Nitra. Debutoval 21. júla 2019 pri prehre 0:1 s MFK Ružomberok. V sezóne odohral 27 zápasov a strelil 11 gólov a bol tak druhým najlepším strelcom ligy v sezóne 2019/20.
Spartak Trnava.
Po roku v Nitre sa vrátil do HNK Rijeka kde strávil jesennú časť sezóny 2020/21. V januári 2021 bol poslaný na polročné hosťovanie do Spartaka Trnavy. V klube debutoval proti 20. februára práve proti FC Nitra (výhra 1:0). Na jar odohral 12 zápasov v ktorých strelil 5 gólov.
Dňa 15. júla 2021 spečatila prestup Ristovskeho za nezverejnenú sumu ale má ísť o najdrahší prestup v histórii klubu. So Spartakom podpísal trojročný kontrakt.
S tímom sa tešil z dvoch víťazstiev v Slovnaft Cupe v sezónach 2021/22 a 2022/23.
Medzinárodná kariéra.
Ristovski hrával v mládežníckych kategóriách Severného Macedónsko. V seniorskej reprezentácii Severného Macedónska debutoval v priateľskom zápase 24. júna 2021 proti Kazachstanu (výhra 4:0), v zápase strelil aj svoj prvý gól v reprezentácii.
Ristovski bol členom kádra Severného Macedónska na EURE 2020, ktoré sa hralo v lete 2021. Na turnaji si zahral jeden zápas proti Rakúsku, v ktorom nastúpil v 86. minúte za Visara Musiliu.
Štatistiky.
Klubové.
"K 15. júlu 2023"
Medzinárodné.
"K 15. júlu 2023"
Úspechy.
Spartak Trnava
Olšovec

Olšovec môže byť:
Olšovec (rybník)

Olšovec je rybník, ktorý sa nachádza v mestečku Jedovnice v Okrese Blansko v Juhomoravskom kraji. Rozloha rybníka je 42 ha.
Popis rybníka a jeho histórie.
Rybníky sú v Jedovniciach spomínané niekoľko storočí. Výlov z rybníka Olšovec je prvýkrát spomínaný v rok 1900. Spolu s rybníkom Budkovan je od roku 1931 v majetku obce. Tá ho od roku 2002 prenajíma spoločnosti Olšovec, s.r.o., ktorá prevádzkuje na brehu rybníka kemp. V roku 1967 bol rybník vyhlásený za rekreačný. Výlov rýb sa koná dodnes v mesiaci október.
Okolo rybníka vedie Naučná stezka Jedovnické rybníky a Rudické propadání.
Xenagoras

Xenagoras () môže byť:
Drahová

Drahová () je vrch vo Veporských vrchoch, krajinnom celku Slovenského rudohoria. Leží nad obcou Utekáč, približne východne od Hriňovej.
Poloha.
Nachádza sa na juhu strednej časti Veporských vrchov, v geomorfologickom podcelku Balocké vrchy. Leží v Banskobystrickom kraji, v okrese Poltár a na katastrálnom území obce Kokava nad Rimavicou. Najbližšími sídlami sú juhovýchodne situované osady obce Kokava nad Rimavicou, juhovýchodne sa nachádzajú Látky, severozápadne Sihla, Drábsko a Lom nad Rimavicou, severne Čierny Balog a východne Utekáč.
Opis.
Drahová leží na južnom okraji centrálnej časti Veporských vrchov, v hrebeni, vedúcom z Dlhého grúňa () južným a neskôr východným smerom cez Čierťaž (). Severne sa nachádza Banský grúň (), Dlhý grúň (), Sedmák (), Nad Králičkou (), Tri chotáre (), Šopisko (), Klenovský Vepor () a Železná brána (), východne Oltárne (), Čremoš (), Jaseninka () a Paseka (), južne Pálenica (), Jasenina (), Sokolovo () a Bykovo () a západne Skalka (), Čierťaž () a Pätina (). Lokalita patrí do povodia Rimavy a jej prítoku Rimavica, kde vodu zo západnej časti odvádza Zálomka, zo severnej Ďurkovský potok, z východnej Drahovský potok a z južnej Hájsky potok. Vrcholom vedie červená turistická značka. 
Výhľady.
Vrcholovú časť pokrýva horská lúka, ktorá umožňuje rozhľad. Pri vhodných podmienkach je tak možné pozorovať okolité vrchy Veporských vrchov, Nízke Tatry, Spišsko-gemerský kras, Stolické vrchy, Javorie a Poľanu, no tiež prihraničné vrchy v Maďarsku.
Kyriakos Savvidis

Kyriakos Savvidis (* 20. jún 1995, Solún, Grécko) je grécky profesionálny futbalista, ktorý hráva na poste stredopoliara v slovenskom klube ŠK Slovan Bratislava.
Klubová kariéra.
PAOK.
Savvidis pôsobil v akadémii PAOK Solún. Za A-tím debutoval 13. apríla 2014 pri prehre 2:3 s Levadiakos. Za PAOK nastupoval sporadicky väčšinou z lavičky.
Hosťovanie v OFI Kréta.
Dňa 2. februára 2015 bol poslaný na polročné hosťovanie do OFI Kréta no v tíme neodohral ani jeden zápas.
Hosťovanie v MFK Zemplín Michalovce.
Dňa 23. februára 2016 bol poslaný na polročné hosťovanie do slovenského klubu MFK Zemplín Michalovce. Debutoval o štyri dni neskôr pri prehre 0:1 so Spartakom Trnava. Na jar odohral za klub štyri zápasy.
Panionios.
V lete 2016 odišiel Savvidis ako voľný hráč do gréckeho klubu Panionios kde podpísal dvojročnú zmluvu. V klube debutoval 29. septembra pri prehre 0:2 s tímom AE Larisa. Svoj prvý a jediný gól za Panionios strelil 15. januára 2017 pri víťazstve 2:1 nad Atromitos.
Aris FC.
Po skončení zmluvy s Panionios bol Savvidis bez klubu. Po polročnej prestávke podpísal v januári 2019 polročnú zmluvu s Aris. Za tím odohral iba štyri zápasy.
Druhé pôsobenie v Zemplíne Michalovce.
Dňa 8. augusta 2019 podpísal ročný kontrakt so slovenským klubom MFK Zemplín Michalovce kde pôsobil na hosťovaní v roku 2016. V sezóne odohral 22 ligových zápasov.
Spartak Trnava.
Dňa 9. septembra 2020 podpísal zmluvu so Spartakom Trnava. V klube debutoval 12. septembra proti najväčšiemu rivalovi ŠK Slovan Bratislava (prehra 0:2). Svoj prvý gól strelil 21. novembra pri remíze 3:3 s FK Pohronie. V prvej sezóne odohral 25 zápasov v ktorých strelil tri góly.
V sezónach 2021/22 a 2022/23 vyhral so Spartakom v oboch sezónach Slovnaft Cup.
ŠK Slovan Bratislava.
Dňa 4. júla 2023 sa stal Savvidis novou posilou ŠK Slovan Bratislava, ktorý je najväčší rival Spartaka. V klube debutoval 12. júla v prvom predkole Ligy majstrov UEFA 2023/24 proti FC Swift Hesperange (remíza 1:1).
Štatistiky.
Klubové.
"K 16. júlu 2023"
Úspechy.
Spartak Trnava
Ammar Ramadan

Ammar Manaf Ramadan (* 5. január 2001, Jableh, Sýria) je sýrsky profesionálny futbalista, ktorý hráva na poste stredopoliara v slovenskom klube DAC 1904 Dunajská Streda.
Klubová kariéra.
Ferencvárosi.
V januári 2019 sa pripojil k maďarskému tímu Ferencváros kde začínal v mládežníckom tíme. Za seniorský tím debutoval 23. júna 2020 proti Feherváru (prehra 0:1). V sezóne 2019/20 vyhral s Ferencvárosom Nemzeti Bajnokság I (maďarskú 1. ligu).
Hosťovanie v Soroksár.
V januári 2021 bol Ramadan poslaný do druhej maďarskej ligy (Nemzeti Bajnokság II) do tímu Soroksár.
Hosťovanie v Spartaku Trnava.
Dňa 6. septembra 2021 bol Ramadan poslaný na ročné hosťovanie do slovenského klubu Spartak Trnava. V klube debutoval až v poslednom kole jesennej časti proti MFK Ružomberok (prehra 0:3). So Spartakom sa tešil z víťazstva v Slovnaft Cupe.
DAC Dunajská Streda.
Dňa 22. júla 2022 sa Ramadan pripojil k slovenskému klubu DAC 1904 Dunajská Streda ako voľný hráč. O dva dni neskôr debutoval za Dunajskú Stredu pri remíze 1:1 s MŠK Žilina. Po prvýkrát skóroval 14. augusta pri výhre 3:0 nad Duklou Banská Bystrica. V sezóne odohral 27 zápasov a strelil štyri góly. S tímom sa umiestnil na druhom mieste v lige.
Medzinárodná kariéra.
Ramadan reprezentoval Sýriu v rôznych mládežníckych úrovniach. V seniorskej reprezentácii Sýrie debutoval 26. septembra 2022 v priateľskom zápase pri prehre 0:1 s Irakom.
Štatistiky.
Klubové.
"K 16. júlu 2023"
Medzinárodné.
"K 16. júlu 2023"
Úspechy.
Ferencávros TC
Spartak Trnava
Lubycza Królewska

Lubycza Królewska je mesto v Poľsku v Lubelskom vojvodstve v okrese Powiat tomaszowski v rovnomennej gmine. 
Žije tu 2 163 obyvateľov (31.12.2022).
Deň oranžovej oblohy (USA)

Deň oranžovej oblohy (ang. Orange Skies Day) bola klimatologická udalosť ku ktorej došlo 9. septembra 2020 v oblasti San Francisco Bay Area.
Teploty sa na rôznych miestach líšili, ale obloha bola väčšinou oranžová. Oranžový odtieň na oblohe bol výsledkom dymu z požiaru známeho ako požiar Severného komplexu" (vrátane požiaru Bear Fire) a ďalších viac ako 20 požiarov, ktoré spálili viac ako 800 tisíc hektárov východne od oblasti zátoky San Francisca. Tento dym rozptyľoval vlnové dĺžky modrého svetla, vďaka čomu sa na zemský povrch dostali len teplejšie farby. Podobný úkaz bol viditeľný aj v susednom štáte Oregon.
3× v pasci

3× v pasci, sú tri kriminálne romány anglického spisovateľa Jamesa Hadleyho Chasea.
Peter z Mladoňovic

Peter z Mladoňovíc (* okolo roku 1390, Mladoňovice† 7. február 1451) bol český spisovateľ a kazateľ.
Dielo.
Prínos Petrovho diela nespočíva v kráse literatúry, ale hlavne v obsahu. Vo svojich dielach sa snažil držať overených faktov. Cenné sú autentické správy z Kostnického koncilu. Peter bol ako pisár v službách rytiera Jána z Chlumu sprievodcom majstra Jána Husa na jeho ceste na Kostnícky koncil, kde s ním verne zotrval po celý čas jeho procesu až do smrti (1415). Nasledujúceho roku bol tiež svedkom popravy Husovho priateľa, učeného majstra Hieronyma Pražského. Správy, ktoré o týchto udalostiach spísal, sa v českom prostredí čoskoro rozšírili a stali sa dôležitým prameňom pre pochopenie kostníckych udalostí (akty koncilu sa totiž nezachovali):
Bulgarija

Bulgarija () bola ruská motorová loď postavená v Slovenských lodeniciach n.p. v Komárne.
10. júla 2011 sa pri plavbe v Kujbyševskej priehrade v Rusku potopila. Na palube bolo 208 pasažierov, z ktorých 79 vyzdvihla z vody loď Arabella. Loď pri potopení klesla do hĺbky 20 ma ležala 3 km od brehu, odkiaľ bola vyzdvihnutá do plávajúceho doku kvôli ďalšiemu vyšetrovaniu.
Loď.
"Bulgaria" bola postavená v lodeniciach v Komárne v roku 1955 ako "Ukrajina" a vo februári 2010 bola premenovaná podľa Volžského Bulharska. Podľa sovietskeho projektu 785 bolo v komárňaských lodeniciach medzi rokmi 19521958 postavených celkom 36 lodí triedy OL800 (osobná loď s výkonom 800 hp).
Potopenie.
Niekoľko hodín po začiatku plavby po Volge prišla búrka a loď sa za krátku dobu potopila. Stalo sa tak okolo 13:58 Moskovského času (09:58 UTC).
Vládne opatrenia.
Prezident Dmitrij Medvedev v reakcii na potopenie "Bulgarija" 11. júla nariadil „dôsledné preverenie všetkých druhov osobnej dopravy“ v Rusku a súčasne vyhlásil 12. júl 2011 dňom smútku.
Filmová séria

Filmová séria alebo filmová franšíza je zbierka súvisiacich filmov za sebou, ktoré zobrazujú rovnaký obsah alebo na seba nadväzujú. V prevažnej väčšine prípadov vznikajú série z komerčných dôvodov.
Dejovo nadväzujúce filmy sú označované ako sequely, dejovo predchádzajúce filmy natočené neskôr sú prequely.
Príklady filmových sérii.
Spojené kráľovstvo a USA.
James Bond.
Zoznam všetkých dvadsiatich piatich oficiálnych filmov série nájdete na stránke James Bond (filmy).
Kostolný vrch (vrch vo Veporských vrchoch)

Kostolný vrch () je vrch vo Veporských vrchoch, krajinnom celku Slovenského rudohoria. Leží nad Pohronskou Polhorou, približne juhovýchodne od Brezna.
Poloha.
Nachádza sa v strednej časti Veporských vrchov, v geomorfologickom podcelku Balocké vrchy. Leží v Banskobystrickom kraji, v okrese Rimavská Sobota a zasahuje na katastrálne územie mesta Tisovec a obce Klenovec. Najbližšími sídlami sú severne situovaná Pohronská Polhora a Michalová a juhovýchodne ležiaci Tisovec, južne sa nachádza Klenovec a Utekáč a západne Čierny Balog. Severné úbočie je súčasťou ochranného pásma Národného parku Muránska planina
Opis.
Kostolný vrch leží v centrálnej časti Veporských vrchov, v hrebeni, vedúcom zo sedla Bánovo juhovýchodným smerom na Javorinu (). Severne na nachádza Bánovo (), Lešník (), Psica (), Javorinka (), Fabova hoľa () a Kučalach (), východne Vysoký vrch (), Strieborná (), Magnet (), Borovina () a Hradová (), južne Javorina (), Ostrá () a Mikoňovo () a západne Rozsypok (), Klenovský Vepor (), Široký grúň (), Martalúska (), Báňova () a Pomývačný grúň (). Severné a východné svahy odvodňuje potok Furmanec do rieky Rimava, južné a západné odvodňuje Klenovská Rimava. Na vrchol nevedie značená turistická trasa. 
Výhľady.
Vrcholovú oblasť pokrýva súvislý lesný porast, ktorý neumožňuje rozhľad. Z lokalít s redšou vegetáciou možno vidieť okolité vrchy Veporských vrchov, hrebeň Nízkych Tatier, Spišsko-gemerský kras a Stolické vrchy, nezriedka i prihraničné vrchy v severnom Maďarsku.
Prístup.
Na vrchol nevedie značená turistická trasa, no prístup je možný lesom, odbočením z:
Rozprávanie o majstrovi Hieronymovi Pražskom upálenom v Kostnici pre meno Kristovo

Rozprávanie o majstrovi Hieronymovi Pražskom upálenom v Kostnici pre meno Kristovo () je správa Petra z Mladoňovic, účastníka Kostnického koncilu o ceste Hieronyma Pražského do Kostnice, jeho zatknutí, súde a upálení. Peter bol ako pisár v službách rytiera Jána z Chlumu sprievodcom majstra Jána Husa na jeho ceste na kostnický koncil, kde s ním verne zotrval po celý čas jeho procesu až do smrti (1415). Nasledujúci rok bol tiež svedkom popravy Husovho priateľa, učeného majstra Hieronyma Pražského. Správy, ktoré o týchto udalostiach spísal, sa v českom prostredí čoskoro rozšírili a stali sa dôležitým prameňom pre pochopenie kostnických udalostí (akty koncilu sa totiž nezachovali). Správa vyšla v českom preklade v roku 1981.
Obsah.
Hieronym Pražský navštívil Kostnický koncil v snahe pomôcť majstrovi Jánovi Husovi, ale nebol vypočutý a „strojili proti nemu úklady“. Žiadal kráľa Žigmunda o glejt za účelom vypočutia pred koncilom, ale nedostal ho, tak sa vydal na cestu do Čiech, bol však uväznený a predvedený do Kostnice a vsadený do klady.
11. septembra 1415 bol Hieronym predvedený do kostola sv. Pavla a pod nátlakom odvolal svoje učenie.
Napriek tomu nebol prepustený z dôvodu pochybností o úprimnosti odvolania.
23.30. mája 1416 bol verejne vypočúvaný, odsúdený a v deň vynesenia rozsudku upálený na rovnakom mieste ako Ján Hus.
Čierťaž (vrch vo Veporských vrchoch, 1102 m)

Čierťaž () je vrch vo Veporských vrchoch, krajinnom celku Slovenského rudohoria. Leží nad obcou Lom nad Rimavicou, približne severovýchodne od Hriňovej.
Poloha.
Nachádza sa v strednej časti Veporských vrchov, v geomorfologickom podcelku Sihlianska planina. Leží v Banskobystrickom kraji, na hranici okresov Brezno a Detva a zasahuje na katastrálne územie obce Lom nad Rimavicou a Látky. Najbližšími sídlami sú severne situovaný Lom nad Rimavicou, Drábsko a Sihla, južne sa nachádzajú Látky a východne osady obce Kokava nad Rimavicou.
Opis.
Čierťaž leží na juhu centrálnej časti Veporských vrchov, v hrebeni, vedúcom z Dlhého grúňa () južným a neskôr východným smerom na Drahovú (). Severne sa nachádza Obrubovanec (), Tlstý javor (), Dlhý grúň () a Sedmák (), východne Tri chotáre (), Železná brána (), Drahová () a Pálenica (), južne Sokolovo (), Bykovo () a Skalka () a západne Magura () a Pätina (). Na západnom úboči pramení rieka Ipeľ, ktorá odvodňuje južné svahy hrebeňa, voda zo severných odteká Rimavicou a jej prítokom Zálomka do rieky Rimavy. Vrcholom vedie červená turistická značka. 
Výhľady.
Severnú časť hrebeňa pokrýva horská lúka, ktorá umožňuje rozhľad. Pri vhodných podmienkach je tak možné pozorovať okolité vrchy Veporských vrchov, Poľanu, Nízke Tatry, Spišsko-gemerský kras, Stolické vrchy a Javorie, no tiež prihraničné vrchy v Maďarsku.
Rob Edwards

Rob Edwards môže byť:
Peter Rovnianek

Peter Rovnianek (* 30. január 1890, Dolný Hričov † ?) bol slovenský verejný činiteľ a politik HSĽS v prvej polovici 20. storočia.
Pochádzal z chudobnej slovenskej rodiny. Jeho strýko, Peter Víťazoslav Rovnianek, bol významným predstaviteľom slovenského krajanského hnutia v USA. Absolvoval štúdium na piaristickom gymnáziu v Nitre. Po ukončení vojenskej služby v roku 1910 bol prijatý do štátnych železníc. V roku 1913 nastúpil na dopravný úrad v Nitre, kde pôsobil na pozícii dopravného adjunkta. Po vzniku Česko-Slovenska sa zapojil do verejného a politického života. Bol členom Hlinkovej slovenskej ľudovej strany a bol aj činným v katolíckom živote v okolí Nitry. Angažoval sa aj v odborovom hnutí. Bol funkcionárom Zväzu slovenských železničiarov (ľudácka odborová organizácia). Taktiež sa aktivizoval v hnutí Orol. V župných voľbách v roku 1923 bol zvolený za poslanca Nitrianskej župy. Po zavedení krajinského zriadenia bol vo voľbách v roku 1928 zvolený za člena Krajinského zastupiteľstva Slovenskej krajiny. Mandát obhájil aj po voľbách v roku 1935. V období Slovenského štátu bol prednostom nitrianskej stanice a predsedom okresnej organizácie strany v Nitre.
Grimoald

Grimoald môže byť:
Zápal vonkajšieho zvukovodu

Zápal vonkajšieho zvukovodu (Otitis externa), občas aj plavecké ucho patrí k častým a bolestivým ochoreniam vonkajšieho ucha. Najčastejšie je spôsobený baktériami, menej často vírusmi a mykózou. Medzi mikroorganizmy, ktoré vyvolávajú zápaly vonkajšieho zvukovodu patrí "Haemophilus influenzae, Streptococcus, Staphylococcus, Pseudomonas aeruginosa, E. coli, Proteus mirabilis", ďalej vírusy vyvolávajúce chrípku, herpetické vírusy a kvasinky, najčastejšie "Aspergilus niger, flavus, fumigatus". 
Vyskytuje sa u všetkých vekových skupín. Pacienti si toto ochorenie často zamieňajú so zápalom stredného ucha. Na rozdiel od zápalu stredného ucha je zápal vonkajšieho zvukovodu:
Rozlišuje sa zápal akútny (trvajúci menej ako 6 týždňov) a chronický (trvajúci dlhšie ako 3 mesiace), infekčný a neinfekčný. Podľa rozsahu potom ohraničený a difúzny.
Diagnóza.
Diagnózu určuje lekár na otorinolaringológii (ORL) a to na základe symptómov a prevedeného vyšetrenia pomocou otoskopu.
Liečba.
U väčšiny zápalov vonkajšieho zvukovodu ide iba o lokálnu liečbu, ktorá spočíva v toalete (výplachu) zvukovodu a odstránení detritu (odumretých buniek a ich zvyškov), úprave pH, redukcii zápalového opuchu lokálnymi kortikosteroidmi, v aplikácii antibakteriálnych ušných kvapiek alebo antimykotických mastí. Celkové antibiotiká sa zvyčajne nepredpisujú, iba pokiaľ sa zápal šíri do okolia alebo u rizikových pacientov. Analgetiká na tlmenie bolesti sú spravidla predpisované vždy. Počas liečby je potrebné ucho chrániť pred vodou. Tomuto ochoreniu možno predchádzať správnou ušnou hygienou.
Sylvia Kristel

Sylvia Kristel (* 28. september 1952, Utrecht, Holandsko† 17. október 2012, Amsterdam, Holandsko) bola francúzsko-holandská herečka, modelka a príležitostná speváčka. Bola známa tým, že hrala hlavnú úlohu v piatich zo siedmich filmov série "Emmanuelle" v 70. až 90. rokoch 20. storočia. Jedna z najslávnejších hviezd erotického filmu všetkých čias.
Životopis.
Sylvia Kristel neabsolvovala žiadne kinematografické školenia. Dostala veľmi prísne náboženské vzdelanie a venovala sa štúdiu angličtiny. Potom hromadí drobné práce, než sa stane jednou z najvyhľadávanejších modeliek začiatku 70. rokov.
Sylvia Kristel, ktorú si všimol holandský producent, sa prvýkrát objavila na obrazovke vo filme "Niet voor de poesen" (1973) od Fonsa Rademakersa. Hrala v dvoch ďalších filmoch (vrátane muzikálu "Naakt over de schutting", 1973 od Fransa Weisza), ktoré zostali nepovšimnuté. V tom istom roku ju režisér Just Jaeckin a producent Yves Rousset-Rouard premenili na "Emanuelu", vo filme si spolu s Alainom Cunym zahrala hlavnú úlohu. Film má obrovský medzinárodný úspech. Veľmi vyzlečená rola ju preslávila od Európy až po Japonsko, kde sa film dlho udržal medzi prvými v pokladniach. Má niekoľko malých úloh vo francúzskych filmoch: "Rubáš nemá vrecká" (1974) od Jean-Pierre Mockyho a "Le Jeu avec le feu" (1974) od Alaina Robbe-Grilleta po boku Jeana-Louisa Trintignanta a Philippa Noireta. Potom urobila množstvo pokusov v zahraničí uniknúť postave Emmanuelle: v Spojených štátoch vo filme "The Most Secret of Secret Agents" (1979) od Clivea Donnera alebo v Taliansku vo filme "Les Monstresses" (1979) od Luigiho Zampu. V roku 1981 sa vrátila do erotického kina filmom "Lady Chatterley's Lover" (1981) opäť od Justa Jaeckina. Sylvia Kristel potom natočila sériu filmov a televíznych filmov, variácií na tému "Emmanuelle", vrátane "Emmanuelle IV" (1984) a "Emmanuelle v siedmom nebi" (1993) od Francisa Leroia.
Sylvia Kristel nahrala dva albumy, vrátane soundtracku k filmu "Emmanuelle II", ktorý naspievala. V roku 2006 vydala svoju autobiografiu pod názvom "Nue" (nahá), v ktorej opisuje svoje utrpenie: obeť svojej naivity. Zničená alkoholom a drogami, videla, ako sa jej život zrútil.
Sylvia Kristel, ktorá veľa fajčila (od 11 rokov), sa v roku 2002 liečila na rakovinu hrdla a potom v roku 2004 na rakovinu pľúc. Koncom júna 2012 utrpela mŕtvicu. O niekoľko mesiacov neskôr v noci zomrela na rakovinu pľúc. Až do svojej smrti žila v Amsterdame. 26. októbra 2012 je pochovaná vo svojom rodnom meste Utrecht za prítomnosti mnohých osobností vrátane Justa Jaeckina.
Le Splendid

Le Splendid je parížske divadlo s kaviarňou založené skupinou spisovateľov a hercov v sedemdesiatych rokoch. Hlavnými iniciátormi boli Christian Clavier, Michel Blanc, Gérard Jugnot a Thierry Lhermitte (štyria priatelia z detstva, ktorí sa poznali z Lycée Pasteur v Neuilly-sur-Seine). Neskôr sa k nim pridali aj Josiane Balasko, Marie-Anne Chazel, Valérie Mairesse, Bruno Moynot a Claire Magnin. Členovia skupiny sa od 80. rokov stali jednými z najvýznamnejších hercov a režisérov francúzskej kinematografie a spoločne získali mnoho ocenení César.
Anémone, Dominique Lavanant a Martin Lamotte často spolupracovali so súborom na javisku a vo filmoch, ale nie sú úplnou súčasťou kolektívu. Kaviareň-théâtre sa nachádzala na rue des Lombards v 4. parížskom obvode.
Bykovo (vrch vo Veporských vrchoch)

Bykovo () je vrch vo Veporských vrchoch, krajinnom celku Slovenského rudohoria. Leží nad obcou Látky, približne východne od Hriňovej.
Poloha.
Nachádza sa v južnej časti Veporských vrchov, v geomorfologickom podcelku Sihlianska planina. Leží v Banskobystrickom kraji, v okrese Detva a na katastrálnom území obce Látky. Najbližším sídlom sú západne situované Látky, rovnakým smerom leží aj Detvianska Huta, severne sa nachádza Lom nad Rimavicou, Drábsko a Sihla, východne Šoltýska, Ďubákovo a Kokava nad Rimavicou a južne Málinec.
Opis.
Bykovo leží na juhu centrálnej časti Veporských vrchov, v hrebeni, vedúcom z Dlhého grúňa () južným smerom cez Skalku (). Východne sa nachádza Cisárska hoľa (), Homračka (), Sokolovo () a Jasenina (), južne Klaťa (), Črchľa (), Tri chotáre () a Táňovo (), západne Vrchdobroč (), Luľovka (), Stračí vrch () a Magura () a severne Skalka (), Čierťaž () a Drahová (). Oblasť patrí do povodia rieky Ipeľ, kde vodu zo severných svahov odvádza Malý Ipeľ, z východných Novodomský potok a z juhozápadných Chocholná. Vrcholom vedie červená turistická značka. 
Výhľady.
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné pozorovať okolité vrchy Veporských vrchov, Javorie, Poľanu, Nízke Tatry, Stolické vrchy a prihraničné vrchy v Maďarsku.
Premier League Darts

Premier League Darts je šípkový turnaj, ktorý mal premiéru 20. januára 2005 na Sky Sports. Turnaj sa hrá týždenne od februára do mája. Pôvodne začal ako dvojtýždňové podujatie v malých arénach po celom Spojenom kráľovstve. Na turnaji sa pôvodne zúčastnilo sedem hráčov, do roku 2013 sa ich postupne rozšírilo na desať, potom sa v roku 2022 opäť znížilo na osem hráčov z okruhu PDC, ktorí súťažia vyraďovacím spôsobom.
Kým bol aktívny, Phil Taylor na podujatí dominoval a vyhral šesť z trinástich turnajov, na ktorých sa objavil. 
Hoci bolo celkovo šesť víťazov Premier League, ligovú fázu ovládli Taylor a Michael Van Gerwen, pričom Taylor bol na čele tabuľky v každom z prvých ôsmich ročníkov a van Gerwen vyhral ďalších sedem. V roku 2020 sa Glen Durrant stal tretím hráčom, ktorý vyhral túto ligu.
V roku 2022 si všetci hráči rozdelili 1 milión libier. Víťaz momentálne získava odmenu 275 000 libier.
Maltese Premier League

Maltese Premier League, známa zo kvôli jej sponzorovi Bank of Valletta ako BOV Premier League je najvyššou úrovňou profesionálneho futbalu na Malte. Ligu spravuje Maltská futbalová asociácia, a hrá v nej 16 tímov. Liga funguje na postupovom a zostupovom systéme s druholigovou maltskou Challenge League. Od júna 2022 je Premier League na 46. mieste z 55 členov v koeficiente UEFA.
Sliema Wanderers a Floriana získali titul rekordných 26-krát. Aktuálny držiteľ titulu je Ħamrun Spartans, ktorý získal svoj historicky 9. titul v sezóne 2022/2023.
Formát.
Každý tím hrá s každým súperom dvakrát, raz „doma“ a raz „vonku“ (v skutočnosti je označenie doma a vonku len formalita, pretože väčšina klubov nemá svoj štadión). Hrá sa teda celkovo 26 zápasov (od roku 2024 bude súťažiť len 12 klubov tzn. 24 zápasov). Tímy získajú tri body za víťazstvo a jeden bod za remízu. Za prehru sa neprideľujú žiadne body. Klub s najväčším počtom bodov je korunovaný za víťaza ligy. Dva najnižšie umiestnené tímy zostupujú do Challenge League a tím na dvanástom mieste hrá play-off proti tímu na treťom mieste z prvej divízie, pričom víťaz si buď udrží svoje miesto, alebo postúpi do najvyššej ligy.
Víťazi.
Celkovo desať klubov vyhralo Maltskú Premier League, vrátane titulov v starej prvej divízii, ktorú v roku 1980 nahradila Premier League. Z víťazov sa traja stali šampiónmi viac ako 20-krát: Sliema Wanderers (26 titulov), Floriana (26 titulov) a Valletta (25 titulov).
Na Malte majú kluby povolené umiestniť zlatú hviezdu nad svoj erb za každých desať vyhraných národných majstrovstiev. Sliema Wanderers, Floriana a Valletta sa môžu pochváliť dvoma zlatými hviezdami a Hibernians majú jednu zlatú hviezdu umiestnenú nad ich erbom na dresoch.
Patrik Myslovič

Patrik Myslovič (* 28. máj 2001, Turčianske Teplice) je slovenský profesionálny futbalista, ktorý hráva na poste záložníka v slovenskom klube MŠK Žilina.
Klubová kariéra.
MŠK Žilina.
Na mládežníckej úrovni začal vo Fomat Martin a neskôr sa presunul do MŠK Žilina. Hrával aj za B-tím v 2. lige. Debut za A-tím absolvoval 23. februára 2019 v zápase proti FK Senica (výhra 1:0).
Svoj prvý gól za klub strelil 20. júna 2020 pri prehre 2:3 so Slovanom Bratislava.
V sezóne 2020/21 sa so Žilinou dostal do finále Slovnaft Cupu no vo finále podľahli Slovanu Bratislava 1:2 po predĺžení.
V jesennej časti Fortuna ligy 2022/23 strelil Myslovič v 18 zápasoch štyri góly a pridal tri asistencie.
Hosťovanie v Aberdeene.
Dňa 5. januára 2023 odišiel Myslovič na hosťovanie do škótskeho Aberdeenu s opciou na kúpu. Debutoval 18. januára pri vysokej prehre 0:5 s Heart of Midlothian. Na jar odohral za Aberdeen iba päť zápasov a v júli sa vrátil do Žiliny.
Štatistiky.
Klubové.
"K 19. júlu 2023"
Kronika velmi pěkná o Janu Žižkovi

Kronika velmi pěkná o Janu Žižkovi, družiníku krále Václava IV. je česky napísaný stručný životopis Jána Žižku od neznámeho autora. Rukopis diela objavil Jaroslav Goll v sedemdesiatych rokoch 19. storočia v saskom Freiberku. Kronika je datovaná do 15. storočia – V. Novotný ju datuje do rokov 14341436, Jan Pekař až na prelom 15. a 16. storočia, iní historici do obdobia vlády Jiřího z Poděbrad. Plný text kroniky je publikovaný na internete, v novodobej češtine vyšiel napríklad v roku 1981.
Obsah.
Kronika zachytáva roky 14101424 od vystúpenia majstra Jána Husa, počiatkov husitského hnutia, Žižku ako vodcu vojsk, križiacke výpravy proti husitom až po Žižkou smrť.
Peter Bič

Peter Bič (* 30. august 1975, Košice, Česko-Slovensko) je slovenský hudobník, hráč na gitaru, ktorý začínal v skupine IMT Smile, no v súčasnosti je známy skôr ako líder hudobnej formácie Peter Bič Project.
Hudobná kariéra.
Peter Bič pochádza z hudobníckej rodiny. Hudbe sa venuje viacero jeho príbuzných. Jeho otec bol športovec a hudobník a brat Ivo je tiež hudobník. V začiatkoch kapely Peter Bič Project v nej deväť rokov spieval. Mama bola profesorkou ruštiny a slovenčiny na gymnáziu.
Peter Bič, podobne ako jeho otec, v detstve tiež dosť športoval, venoval sa plávaniu, no jeho snom bolo stať sa hudobníkom. Od malička pod otcovým dohľadom cvičil hru na husle a klavír. Počúval rockové kapely ako AC/DC, Kiss či Deep Purple.
IMT Smile.
Na strednej škole Peter Bič študoval na košickom konzervatóriu, kde mu bol spolužiakom Miro Tásler. Hrávali v školskej kapele, no neskôr sa spolu s Mirovym bratom, Ivanom, stretli v ich skupine IMT Smile. V začiatkoch tejto kapely hrávali aj s vtedy len štrnásťročnou vokalistkou Katarínou Knechtovou.
Spolupráca s inými hudobníkmi.
Neskôr, počas svojej hudobnej kariéry, mal Peter Bič možnosť spolupracovať s hudobníkmi ako je Jana Kirschner, Richard Müller, či s Katkou Korčekovou. V sprievodnej kapele Richarda Müllera bol v čase jeho najväčšej slávy. Bol pri nahrávaní jeho štúdiového albumu "'01" a hral aj na známom koncerte, počas ktorého sa Richard na pódiu vyzliekol do naha.
Peter Bič Project.
Peter Bič mal viacero vlastných hudobných nápadov, ktoré si ešte v čase pôsobenia v kapele IMT Smile odkladal. V roku 2010 zo skupiny bratov Táslerovcov odišiel. Najprv nahral svoj eponymný album, potom založil vlastnú kapelu, ktorá dostala názov Peter Bič Project. Hneď prvým hitom tohto projektu bol singel „Hey Now“, ktorý naspievala vtedajšia speváčka kapely, Dáša Kostovčík, v angličtine. Skupina, aj vďaka v tom čase prevládajúcom anglicky spievanom repertoári, vtedy často vystupovala aj v zahraničí v Dánsku, USA a aj v Poľsku.
Jorginho

Jorginho môže byť:
Kronika Bartoška z Drahoníc

Kronika Bartoška z Drahoníc je latinsky písaná česká kronika popisujúca roky 14191443. Kronika nerieši celkovú situáciu, ale popisuje, čo Bartošek videl a počul. Táto kronika býva občas (nielen kvôli surovej, drsnej latinčine) kritizovaná ako primitívna (bez politického a umeleckého rozhľadu), ale na druhej strane je potrebné zdôrazniť, že ide o jedinú kroniku z Čiech z tejto doby (nedokončená Husitská kronika Vavřince z Březové siaha len po rok 1422), tým sa stáva nesmierne dôležitým prameňom o husitstve. Ku kronike sú pripojené české aj latinské krátke správy o jednotlivých rokoch (13101464), z ktorých niektoré pravdepodobne pochádzajú od Bartoška. Kronika sa zachovala v jedinom odpise (zrejme z pôvodného rukopisu) z konca 15. storočia, ktorý je uložený v Národnej knižnici Českej republiky. V novodobej češtine vyšla kronika v roku 1981.
Obsah.
Kronika zachytáva husitské roky 14191443 z pohľadu katolíckej strany. Spočiatku sú informácie kusé, po roku 1426 (kedy Bartošek kvôli očnej nemoci odchádza z činnej vojenskej služby) sú záznamy obsiahlejšie. Kronika obsahuje opisy bojov v Čechách, husitských spanilých jázd, detailný popis obliehania Plzne a bitky pri Lipanoch, uzavretie mieru v Čechách, popravu Jána Roháča z Dubé, Žigmundovu smrť a krátke panovanie kráľa Albrechta („"Ať jeho duše odpočívá ve svatém pokoji, protože byl dobrý, i když Němec ..."“).
Dátumy.
Bartošek z Drahoníc používa pri určovaní dátumov tzv. "cisioján" - mnemotechnickú pomôcku pre zapamätanie si pevných cirkevných sviatkov. Má toľko dvojverší, koľko je mesiacov v roku a každé má toľko slabík, koľko je dní v danom mesiaci. Časť slabík sú charakteristické slabiky mien príslušných svätcov v danom mesiaci, zvyšok sú doplnkové slabiky. Príkladmi sú vety "stalo se to ve čtvrtek před sv. Vítem na slabiku Jul-pri-mi", alebo "v pondĕlí za týden po sv. Markétĕ na slabiku fus".
Spanilé jazdy do Uhorska, / na Slovensko.
Kronika opisuje viacero spanilých jázd husitov do Uhorska / na Slovensko:
Småland (J19)

Småland (J19) je torpédoborec triedy "Halland", jeden z dvoch v tejto triede, slúžiaci vo Švédskom námorníctve
Dejiny.
"Småland" bola postavená firmou Eriksbergs Mekaniska Verkstad v Göteborgu. Pokrstená a spustená na vodu bola 23. októbra 1952. Krstil ju admirál Helge Strömbäck. Po práci na zariadení a inštalácii všetkých komponentov bola 12. januára 1956 dodaná Švédskemu námorníctvu.
"Småland" bola vyradená z aktívnej služby v roku 1979 a 1. júla 1984 zrušená. V roku 1987 bola odovzdaná do múzea Maritiman, kde je múzejnou loďou.
Mária Felixová

Bc. Mária Felixová (* 22. august 1990, Ružomberok) je slovenská profesionálna basketbalistka a basketbalová trénerka. Počas kariéry pôsobila v slovenskej, českej, švédskej a španielskej extralige a rovnako v slovenskej reprezentácii. Je školskou majsterkou sveta s ružomberským gymnáziom Š. Moyzesa a päťnásobnou vicemajsterkou Slovenska s klubmi MBK Ružomberok a Piešťanské Čajky. V sezóne 2023/24 hrá v klube BK AS Trenčín a zároveň tam pôsobí ako trénerka.
Životopis.
Felixová pochádza z Ružomberku a tu tiež začala s basketbalovou kariérou. Ako desaťročná zmenila základnú školu a prihlásila sa na basketbal. S gymnáziom na ulici Š. Moyzesa sa v roku 2007 stala školskou majsterkou sveta. Vyštudovala trénerstvo basketbalu na Fakulte humanitných vied Univerzity Mateja Bela v Banskej Bystrici. V klube MBK Ružomberok hrala už od mládežníckych kategórií a získala s ním viacero mládežníckych titulov majsterky Slovenska. od sezóny 2007/08 hrala tiež v extralige a v Eurocupe až do roku 2012, pričom sezónu 2010/11 strávila na hosťovaní v klube BK ŠKP 08 Banská Bystrica. V roku 2012 prestúpila do klubu Piešťanské Čajky, za ktorý odohrala štyri sezóny. Za Piešťany nastrieľala v extralige 803 bodov. V roku 2016 prestúpila prvý raz do zahraničia, keď sa na dva roky upísala klubu BLK Slavia Praha v českej lige. V ročníkoch 2016/17 aj 2017/18 skončila so Slaviou zhodne na 5. mieste ligy. V ročníku 2016/17 mala priemer 23,8 minúty, 9,9 bodu a 7,2 doskoku na zápas v základnej časti a 29 minút, 6,5 bodu a 8 doskovov na zápas v play-off. V ročníku 2017/18 zase v základnej časti 32,2 minúty, 8 bodov a 8,2 doskoku a v play off 24 minút, 10,3 bodu a 6,9 doskoku na zápas. V sezóne 2018/19 pôsobila rok v švédskej extralige a vo východoeurópskej ženskej basketbalovej lige s tímom BC Lulea. Lulea skončila po základnej časti na druhom mieste, no nečakane už vo štvrťfinále vypadla s Högsbo Basket.
Poslednú sezónu odohrala Felixová v španielskej Lige Endesa za klub Deportivo Zamarat v ročníku 2019/20. Trápilo ju zranenie, natrhnutie predného krížneho väzu v kolene spolu s meniskusom. V sezóne mala priemer 17 minút, 3,1 bodu a 2,7 doskoku na zápas. Posledný zápas odohrala v Lige Endesa 1. marca 2020, následne bola súťaž prerušená pre pandémiu koronavírusu. Felixová docestovala na Slovensko do štátnej karantény v apríli 2020 a následne potvrdila koniec hráčskej kariéry.
Od roku 2021 pracuje ako trénerka v klube BK AS Trenčín, v sezóne 2022/23 bola hlavnou trénerkou družstva mladých mužov do 23 rokov. V lete 2023 v súvislosti s postupom BK AS Trenčín do extraligy žien obnovila hráčsku kariéru.
Reprezentácia.
Felixová bola dlhoročnou reprezentantkou Slovenska v klasickom basketbale aj v basketbale 3x3. S juniorskou reprezentáciou vybojovala na Majstrovstvách Európy v roku 2010 postup do A-divízie. V roku 2011 sa zúčastnila aj na Letnej univerziáde v Číne. Na seniorskom svetovom či európskom šampionáte v klasickom basketbale nikdy nehrala, zúčastnila sa však ME v basketbale 3x3 v Amsterdame. V neúspešnej kvalifikácii na ME 2019 zaznamenala v priemere 7,7 bodu a 4,2 doskoku na zápas.
Chocholná (vrch vo Veporských vrchoch)

Chocholná () je vrch vo Veporských vrchoch, krajinnom celku Slovenského rudohoria. Leží nad obcou Látky, približne východne od Hriňovej.
Poloha.
Nachádza sa v južnej časti Veporských vrchov, v geomorfologickom podcelku Sihlianska planina. Leží v Banskobystrickom kraji, v okrese Detva a na katastrálnom území obce Látky. Najbližším sídlom sú južne situované Látky, juhozápadne leží Detvianska Huta a Hriňová, severne sa nachádza Lom nad Rimavicou, Drábsko a Sihla a východne Šoltýska, Ďubákovo a Kokava nad Rimavicou.
Opis.
Chocholná leží na juhu centrálnej časti Veporských vrchov, v hrebeni, vedúcom z Dlhého grúňa () južným smerom cez Skalku () a sedlo Prašivá na Bykovo (). Východne sa nachádza Sokolovo (), Homračka () a Drahová (), severne Banský grúň (), Čierťaž (), Sedmák (), Dlhý grúň (), Skalka (), Tlstý javor () a Obrubovanec (), západne Magura (), Stračí vrch () a Ľuľovka () a južne Vrchdobroč (), Táňovo (), Črchľa () a Bykovo (). Severovýchodné časti masívu odvodňuje rieka Ipeľ, južné svahy jeho prítok Chocholná, na západných pramení Biela voda, smerujúca do Slatiny v povodí Hrona. Vrchol traverzuje značená turistická trasa. Na východných svahoch sa nachádza chatová oblasť.
Výhľady.
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné pozorovať okolité vrchy Veporských vrchov, Javorie, Poľanu a Nízke Tatry.
Prístup.
Na vrchol nevedie značená turistická trasa, no traverzom vedie severozápadným úbočím modrá turistická značka z Látok-Bratkovice popri prameni Ipľa na Čierťaž a do Lomu nad Rimavicou. Východne prechádza úpätím aj červená turistická značka z Bykova cez sedlo Prašivá a okolo prameňa Ipľa na Čierťaž.
Merseyside derby

Merseyside derby (či Liverpoolske derby) je názov pre stretnutie futbalových klubov Liverpool FC a Everton FC z mesta Liverpool, kde oba kluby sídlia. Derby je pomenované podľa grófstva Merseyside. Jedná sa o najdlhšie prebiehajúce derby v najvyššej anglickej futbalovej lige, ktoré sa hrá už nepretržite od sezóny 1962/1963.
História.
Everton FC bol založený roku 1878 a počas rokov 18841891 hrával svoje domáce zápasy na štadióne Anfield. V raných dobách klubu prebiehal spor medzi predsedom klubu Johnom Houldingom a niekoľkými ďalšími členmi predstavenstva klubu. Spor bol ukončený roku 1892, kedy členovia predstavenstva Evertonu ukončili spoluprácu s Houldingom, opustili Anfield a odišli do nového štadióna do Goodison Parku. Houldingovi ostal prázdny Anfield, na ktorom nemal kto hrať a tak si vytvoril nový klub s názvom Liverpool FC.
Toto derby bolo tiež označované ako „priateľské derby“, kvôli veľkému počtu priaznivcov oboch tímov z mnohých rodín v meste a nízkemu násiliu medzi oboma skupinami fanúšikov. Finále EFL Cupu v roku 1984 sa prezývalo „priateľské finále“, pretože fanúšikovia oboch celkov spoločne skandovali „Merseyside“. Finále FA Cupu v roku 1986 vyzeralo podobne. Od polovice 80. rokov 20. storočia sa rivalita medzi tímami na ihrisku aj mimo neho zvýšila a od vzniku Premier League v roku 1992 bolo vo vzájomných zápasoch týchto klubov rozdaných viac červených kariet, než v ktoromkoľvek inom futbalovom derby v ére Premier League.
Štadióny oboch klubov sú od seba vzdialené len necelý 1 kilometer. Medzi nimi sa rozprestiera Stanley Park.
Štatistiky derby.
"K 6. novembru 2023"
Rekordy.
Toto derby je zodpovedné za množstvo rekordov vo všetkých derby zápasoch, najmä preto, že sa oň bojovalo pri mnohých príležitostiach:
"Nasledovné rekordy sa týkajú len Merseyside derby"
Kristi Qose

Kristi Qose (* 10. jún 1995, Bilisht, Albánsko) je albánsky profesionálny futbalista, ktorý hráva na poste defenzívneho stredopoliara v slovenskom klube FC Košice.
Klubová kariéra.
PAOK.
Qose vyrastal v mládežníckom tíme PAOK Solún. V A-tíme debutoval 13. apríla 2014 pri prehre 2:3 s Levadiakos F.C. Pre Qoseho to bol jediný zápas za PAOK v kariére.
Hosťovanie v Apollon Pontou.
Dňa 31. augusta 2014 bol Qose poslaný na ročné hosťovanie do druholigového tímu Apollon Pontou. Za klub však neodohral ani jeden zápas.
Hosťovanie v Panserraikos FC.
Po návrate z hosťovania zamieril Qose na ďalšie hosťovanie tentokrát do Panserraikos FC v druhej lige (Super League 2).
Hosťovanie v Zemplíne Michalovce.
Po návrate z Panserraikos FC bol poslaný 5. júla 2016 na ročné hosťovanie do slovenského klubu MFK Zemplín Michalovce. V klube debutoval 30. augusta pri prehre 0:2 so Senicou. V sezóne odohral za Michalovce 25 zápasov v lige.
MFK Ružomberok.
V roku 2017 sa pripojil zadarmo k slovenskému klubu MFK Ružomberok. V klube debutoval 29. júna v prvom zápase prvého predkola Európskej ligy UEFA 2017/18 pri prehre 1:2 s FK Vojvodina Novi Sad (prvý zápas sa hral na pôde súpera). O týždeň neskôr Ružomberok zvíťazil 2:0 a postúpil do druhého predkola. V Európskej lige sa dostal až do tretieho predkola kde podľahol anglickému Evertonu. Svoj prvý gól strelil v druhom predkole pri víťazstve 2:0 nad SK Brann. Pre Qoseho to bol prvý seniorský gól. V Slovnaft Cupe sa s tímom dostal do finále kde podľahol Slovanu Bratislava 1:3.
V sezóne 2018/19 odohral za Ružomberok 29 zápasov v ktorých strelil 10 gólov.
MFK Karviná.
Vo februári 2020 odišiel Qose do českého klubu MFK Karviná za nezverejnený poplatok. Debutoval 15. februára pri výhre 2:0 nad Fastav Zlín. Svoj prvý gól za klub strelil 8. marca pri víťazstve 2:0 nad 1. FK Přibram.
V sezóne 2020/21 odohral za Karvinú 28 zápasov v ktorých strelil 7 gólov.
Viktoria Plzeň.
Dňa 1. júla 2022 sa Qose pripojil zadarmo k českému majstrovi Viktoria Plzeň. V klube debutoval v prvom zápase druhého predkola Ligy majstrov UEFA 2022/23 pri výhre 3:1 nad HJK Helsinki. Jeho angažmán v Plzni skončilo už 24. augusta po škandále za B-tím Viktórie Plzeň. V zápase proti Admira Praha po faule na Jána Martinica po ktorej dostal červenú kartu inzultoval rozhodcu do chrbta. Bola mu pozastavená činnosť na štyri mesiace a v Plzni skončil dňa 24. augusta.
Zemplín Michalovce.
Vo februári 2023 sa vrátil do Zemplínu Michalovce kde pôsobil v sezóne 2016/17.
FC Košice.
Dňa 1. júla 2023 sa Qose pripojil k nováčikovi FC Košice.
Medzinárodná kariéra.
Qose reprezentoval Albánsko v kategóriách do 19 a 21 rokov. V seniorskej reprezentácie Albánska debutoval 8. júna 2014 v priateľskom zápase proti San Marínu (výhra 3:0).
Štatistiky.
Klubové.
"K 20. júlu 2023"
Medzinárodné.
"K 20. júlu 2023"
Fenway Sports Group

Fenway Sports Group Holdings, LLC (FSG), je americký nadnárodný konglomerát športových holdingov, ktorý vlastní RFK Racing v NASCAR, Boston Red Sox v Major League Baseball, Liverpool FC v Premier League a Pittsburgh Penguins v NHL.
FSG bola založená v roku 2001 ako New England Sports Ventures (NESV), keď John W. Henry spojil svoje sily s Tomom Wernerom, Lesom Ottenom, The New York Times Company a ďalšími investormi, aby sa úspešne uchádzali o Red Sox. NESV formálne oznámila zmenu názvu na Fenway Sports Group v marci 2011.
Okrem vlastníctva Red Sox, Liverpool FC a Penguins vlastní aj domáce štadióny klubov Red Sox (Fenway Park) a Liverpool FC (Anfield).
FSG bolo chválené za svoj úspešný vznik ako sofistikovaný medzinárodný športový konglomerát. Objavila sa aj kritika. V roku 2019 bolo FSG kritizované za pokus o zisk ochrannej známky na meno "Liverpool". Pokus bol pochopiteľne zamietnutý z dôvodu „geografického významu názvu“. V roku 2021 sa FSG spolu s vlastníckymi skupinami 11 ďalších futbalových klubov pokúsilo vytvoriť futbalovú Európsku superligu. Tým sa FSG snažilo napodobniť prvky severoamerického športového modelu – vytvoriť súťaž s prísne obmedzeným vstupom, narozdiel od európskeho modelu založeného na postupoch a zostupoch do vyšších a nižších líg. Hlavný vlastník John W. Henry sa neskôr za pokus o vytvorenie tejto ligy ospravedlnil.
Liverpool FC.
Po predchádzajúcom partnerstve s anglickým futbalovým klubom Fulham FC 6. októbra 2010 FSG súhlasilo s kúpou Liverpool FC od vlastníkov Georga N. Gilletta, Jr. a Toma Hicksa po tom, čo predstavenstvo odhlasovalo ich odchod z klubu. Kúpila ju prostredníctvom dcérskej spoločnosti „NESV I, LLC“ (založená v Delaware) a holdingovej spoločnosti „UKSV Holdings Company Limited“ so sídlom v Spojenom kráľovstve.
V roku 2010 keď FSG klub kúpilo jeho hodnota bola vyčíslená na 300 miliónov eur. V roku 2023 má klub hodnotu 3,9 miliardy eur.
Koncom roka 2022 sa objavili správy o tom, že FSG sa chystá klub predať, ale tieto tvrdenia vyvrátili s odôvodnením, že spoločnosť hľadá len nových akcionárov.
Anfield.
Anfield je futbalový štadión v meste Liverpool v Anglicku. Štadión, postavený v roku 1884. FSG kúpilo Anfield spolu s klubom v októbri 2010. Štadión dali aj zrekonštruovať. Postavili nové podlažia na tribúnach The Main Stand a Anfield Road. Kapacitu štadióna zvýšili zo 45 000 až na 61 000 divákov.
Pittsburgh Penguins.
29. novembra 2021 FSG oznámilo svoj zámer kúpiť kontrolný podiel v Pittsburgh Penguins v National Hockey League. 31. decembra 2021 oficiálne prevzali väčšinové vlastníctvo v klube.
John Houlding

John Houlding (* august 1833† 17. marec 1902) bol anglický obchodník, najvýznamnejší ako primátor Liverpoolu a zakladateľ futbalového klubu Liverpool. V novembri 2017 si Houldinga pripomenuli bronzovou bustou pred Anfieldom pri príležitosti 125. výročia FC Liverpool.
Životopis.
Houlding bol obchodníkom v meste Liverpool. Vzdelanie získal na Liverpool College a bol aktívny ku koncu 19. storočia, keď vlastnil pivovar, ktorý ho po zvyšok života zanechal v pohodlnej finančnej situácii. Predtým, ako bol v roku 1897 vymenovaný za primátora Liverpoolu, bol zvolený do mestskej rady Liverpoolu ako konzervatívec zastupujúci oddiel Evertonu. Bol tiež členom Oranžského rádu, protestantskej bratskej organizácie, ktorá mala veľké množstvo fanúšikov v oblasti Liverpoolu.
Založenie Liverpoolu FC.
Everton z Anfieldu po mnohých nezhodách odišiel a presunul sa do neďalekého Goodison Parku. Houldingovi a Orrellovi zostalo prázdne futbalové ihrisko a Houlding cítil, že jediným správnym postupom by bolo založiť nový futbalový klub, čo aj náležite urobil. Nový klub sa volal Everton Athletic, ale Futbalová asociácia nedovolila používať tento názov kvôli jeho podobnosti s pôvodným klubom, a tak sa nový klub premenoval na Liverpool FC. Vôbec prvým zápas Liverpoolu FC bol priateľský zápas proti Rotherham Town.
Smrť.
Houlding zomrel po dlhej chorobe v roku 1902 v Cimiez, štvrti Nice vo Francúzsku, vo veku 68 rokov. Na jeho pohrebe niesli hráči Liverpoolu a Evertonu jeho rakvu ako prejav úcty za všetko, čo pre futbal v meste urobil. V novembri 2018 si Houldinga pripomenuli bronzovou bustou, pri príležitosti 125. výročia FC Liverpool.